|  |
| --- |
| **Stavovi učesnika u saobraćaju**  Agencija za bezbednost saobraćaja je realizovala istraživanje stavova učesnika u saobraćaju u toku 2017. godine. Istraživanje je vršeno prema ESRA metodologiji što daje mogućnost za poređenje sa drugim evropskim državama. Učesnici u saobraćaju su davali odgovore na niz pitanja koja su sistematizovana u nekoliko tema:   * Zabrinutost za bezbednost saobraćaja * Prihvatljivost nebezbednog ponašanja u saobraćaju * Podrška zaštitnim merama bezbednosti saobraćaja * Samoprijavljeno ponašanje * Stavovi prema bezbednosti saobraćaja * Percepcija rizika i doprinosećih faktora nastanku saobraćajnih nezgoda * Ponašanje drugih učesnika u saobraćaju * Učešće u saobraćajnim nezgodama * Saobraćajna prinuda   U dokumentu koji se može preuzeti na portalu nalaze se podaci o stavovima učesnika u saobraćaju, koji su grupisani prema oblastima:   * Stavovi učesnika u saobraćaju u vezi sa vožnjom pod uticajem (alkohola, droga, lekova) * Stavovi učesnika u saobraćaju u vezi sa brzom vožnjom * Stavovi učesnika u saobraćaju u vezi sa značajem zaštitnih sistema (sigurnosnih pojaseva i dečijih zaštitnih sistema) * Stavovi učesnika u saobraćaju u vezi sa ometanjem pažnje u toku vožnje i umorom * Stavovi učesnika u saobraćaju u vezi sa značajem zaštitnih kaciga   Za svaku od definisanih oblasti, izračunata je i prikazana ocena koja je dobijena na osnovu više pitanja iz konkretne oblasti. Za svaku oblast su definisane klase, od 1 do 5, pri čemu klasa 1 predstavlja najlošiju ocenu, a klasa 5 najbolju ocenu. Svakoj policijskoj upravi je dodeljena klasa, prema oceni stavova učesnika u saobraćaju na konkretnoj teritoriji. |